stanford-oval/wikipedia huggingface dataset:
พัก นาแร
ประวัติ

นาแรเกิดใน อินช็อน เกาหลีใต้ หลังจากเธอจบจากโรงมัธยมปลายในอินชอนแล้วนาแรสอบเข้าได้ที่มหาวิทยาลัยคย็องฮี ก่อนเปิดตัวนาแรเธอเป็นนักดนตรีสมัครเล่น และเธอก็ได้ออดิชั่นในรายการซุปเปอร์สตาร์ เควัน  ทางช่อง  เอ็มเน็ตแชนแนลและเธอได้ผ่านเข้า 10 คนสุดท้ายในซีซั่นแรก และเธอได้ซิงเกิลแรกชื่อว่า I Love You
ในปี 2010 เธอได้ออดิชั่นที่ บีทูเอ็ม เอ็นเตอร์เทนเมน์ และได้รับฝึกอบรม และในเดือนธันวาคมปี 2011 เธอได้รับการยืนยันว่าเธอจะเปิดตัวในสถานะสมาชิกวง สปีก้า
ผลงานเพลง

| ปี | ชื่อเพลง | อัลบั้ม |
| --- | --- | --- |
| 2552 | I Love You | Mnet the Top 10 Contestants of Superstar K Studio Album |
| 2552 | Swamp (늪) | Jo Kwan Woo's 1st Studio Album My First Story live performance |
| 2552 | SOS | ABBA's 11th Digital Single SOS live performance |
| 2556 | Take Care | Loco (로꼬)'s 3rd Digital Single Take Care |
| 2556 | He Says, She Says (쌍방과실) | Mando & Chigi's 1st Digital Single He Says, She Says |
ผลงาน > มิวสิกวิดีโอ

| ปี | ชื่อเพลง | ศิลปิน | บทบาท |
| --- | --- | --- | --- |
| 2552 | I Love You | Mnet the Top 10 Contestants of Superstar K | Main female character |
| 2556 | I'm Crazy Girl (내가 미친년이야) | Kim Bohyung | Main female character |
แหล่งข้อมูลอื่น

(เกาหลี)Spica เก็บถาวร 2012-06-21 ที่ เวย์แบ็กแมชชีน - Official website
(เกาหลี)พัก นาแร ที่เอกซ์ (ทวิตเตอร์)
พิธีสวนสนามวันชาติสาธารณรัฐจีน

พิธีสวนสนามวันชาติสาธารณรัฐจีน เป็นพิธีสวนสนามของกองทัพสาธารณรัฐจีน จัดขึ่นครั้งแรกเมื่อปี ค.ศ. 1936 เป็นครั้งแรกและครั้งเดียวที่มีการจัดสวนสนามในจีนแผ่นดินใหญ่ เริ่มจัดพิธีนี้อย่างต่อเนื่องนับตั้งแต่ ค.ศ. 1949 ภายหลังการอพยพไปตั้งรัฐบาลจีนคณะชาติที่เกาะไต้หวัน
ผู้เข้าร่วมพิธีสวนสนาม

วงดุริยางค์ (วงดุริยางค์สามเหล่าทัพจากกองทัพสาธารณรัฐจีน)
กองบังคับการกองผสม
ผู้บังคับการขบวนสวนสนาม และ ผู้บัญชาการแต่ละเหล่าทัพ
ธงประจำเหล่าทัพ
กองทหารเกียรติยศสาธารณรัฐจีน
โรงเรียน และ วิทยาลัยทหาร
โรงเรียนนายร้อยทหารบกสาธารณรัฐจีน
โรงเรียนนายเรือสาธารณรัฐจีน
โรงเรียนนายเรืออากาศสาธารณรัฐจีน
โรงเรียนเตรียมทหารจุงเช็ง
โรงเรียนนายสิบทหารบกสาธารณรัฐจีน
วิทยาลัยพยาบาลทหารสาธารณรัฐจีน
ขบวนสวนสนาม
กองทัพบกสาธารณรัฐจีน
กองทัพเรือสาธารณรัฐจีน
นาวิกโยธินสาธารณรัฐจีน
กองทัพอากาศสาธารณรัฐจีน
ทหารสารวัตรสาธารณรัฐจีน
โรงเรียนดุริยางค์ทหาร
ขบวนยานยนต์ทหาร
ลำดับขั้นตอนพิธีการ

ขบวนสวนสนามทุกกองพร้อมกันที่จุดรวมพล ในส่วนของกองทหารเกียรติยศประจำจุดที่หน้าพลับพลาพิธี
เมื่อใกล้ถึงเวลา 10 นาฬิกา แตรเป่าสัญญาณเตรียมตัว วงดุริยางค์บรรเลงเพลงเดินสำหรับประธานาธิบดี จากนั้นประธานาธิบดีประจำที่แท่นพิธีการ
ผู้บังคับการขบวนสวนสนาม สั่งทำความเคารพ ปืนใหญ่ยิงสลุตจำนวน 21 นัด วงดุริยางค์บรรเลงเพลงชาติสาธารณรัฐจีน
เมื่อสิ้นสุดการบรรเลงเพลงชาติ ผู้บังคับการขบวนสวนสนาม สั่งเรียบอาวุธ หลังจากนั้น ผู้บังคับการขบวนสวนสนามรายงาน
ในระหว่างที่กองทหารเกียรติยศปรับรูปแถวเพื่อเข้าขบวนสวนสนาม ดุริยางค์บรรเลงเพลงประจำเหล่าทัพ ประกอบการสวนสนามทางอากาศโดยเครื่องบินของกองทัพอากาศสาธารณรัฐจีน
วงดุริยางค์บรรเลงเพลงประจำเหล่าทัพ และ เคลื่อนขบวนประจำจุดหน้าพลับพลาพิธี
ผู้บังคับการขบวนสวนสนาม และ ผู้บัญชาการแต่ละเหล่าทัพทำความเคารพ ในขณะเดียวกันธงประจำเหล่าทัพสลุตธงเมื่อผ่านหน้าประธานาธิบดี
กองผสมทำการสวนสนามผ่านหน้าพลับพลาพิธีจนครบทุกกอง จากนั้น เป็นขบวนสวนสนามยานยนต์ทหาร
ทุกกองประจำจุดเตรียมตัววิ่งมายังหน้าพลับพลาพิธี ผู้บังคับการขบวนสวนสนาม สั่งวิ่ง ทุกหน่วยวิ่งเข้าประจำหน้าพลับพลาพิธี เพื่อรับฟังโอวาทจากประธานาธิบดี
แตรเดี่ยวให้สัญญาณเลิกแถว ผู้บังคับกองผสมสั่งเลิกแถว ดุริยางค์บรรเลงเพลงเดิน
การสวนสนามแต่ละปี

| ปี | Exercise Name | ประธานาธิบดี | สถานที่ | ผู้บังคับขบวนสวนสนาม | กำลังพล | หมายเหตุ |
| --- | --- | --- | --- | --- | --- | --- |
| ค.ศ. 1936 | n/a | หลิง เซิน และ เจียง ไคเชก | นานกิง |  |  | สาธารณรัฐจีนก่อตั้งครบรอบ 25 ปี. พิธีสวนสนามที่จัดขึ้นครั้งแรกและครั้งเดียวบนดินแดนจีนแผ่นดินใหญ่ของสาธารณรัฐจีน. |
| ค.ศ. 1949 | n/a | เฉิน เฉิง | ไทเป | Unknown |  | พิธีสวนสนามที่จัดขึ้นครั้งแรกในเกาะไต้หวัน. |
| ค.ศ. 1951 | n/a | เจียง ไคเชก | ไทเป | Ai Ai |  | สาธารณรัฐจีนก่อตั้งครบ 40 ปี. |
| ค.ศ. 1952 | 復華演習 | เจียง ไคเชก | ไทเป | Tang Shou-chi | 10,046 |  |
| ค.ศ. 1953 | n/a | เจียง ไคเชก | ไทเป | Zhou Yuhuan | 19,000 |  |
| ค.ศ. 1954 | n/a | เจียง ไคเชก | ไทเป | Xu Rucheng |  | Artillery battle underway in Quemoy. Flyby aircraft requisitioned for defense of Quemoy. |
| ค.ศ. 1955 | 光華演習 | เจียง ไคเชก | ไทเป | Cheng Wei-yuan |  |  |
| ค.ศ. 1956 | 光復演習 | เจียง ไคเชก | ไทเป | Liu Dinghan | 21,500 |  |
| ค.ศ. 1957 | 中興演習 | เจียง ไคเชก | ไทเป | Hu Xin | 12,000 |  |
| ค.ศ. 1960 | 鼎興演習 | เจียง ไคเชก | ไทเป | Chu Yuan-Cong |  |  |
| ค.ศ. 1961 | 復興演習 | เจียง ไคเชก | ไทเป | Cheng Wei-yuan |  | สาธารณรัฐจีนก่อตั้งครบรอบ 50 ปี. (Golden Jubilee) |
| ค.ศ. 1963 | 復漢演習 | เจียง ไคเชก | ไทเป | Yuan Guo-Zheng | 15,370 |  |
| ค.ศ. 1964 | 興漢演習 | เจียง ไคเชก | ไทเป | Hau Pei-tsun |  | Two F-104 aircraft collided after an air formation, killing both pilots |
| ค.ศ. 1975 | 大漢演習 | เหยียน เจียกั้น | ไทเป | Zhang Jiajun |  |  |
| ค.ศ. 1978 | 漢威演習 | เจี่ยง จิงกั๋ว | ไทเป | Chiang Chung-ling |  |  |
| ค.ศ. 1980 |  | เจี่ยง จิงกั๋ว | ไทเป |  |  |  |
| ค.ศ. 1981 | 漢武演習 | เจี่ยง จิงกั๋ว | ไทเป | Hsu Li-nung | 11,966 | สาธารณรัฐจีนก่อตั้งครบรอบ 70 ปี. |
| ค.ศ. 1982 |  | เจี่ยง จิงกั๋ว | ไทเป |  |  |  |
| ค.ศ. 1986 |  | เจี่ยง จิงกั๋ว | ไทเป |  |  | สาธารณรัฐจีนก่อตั้งครบรอบ 75 ปี. (Diamond Jubilee) |
| ค.ศ. 1987 |  | เจี่ยง จิงกั๋ว | ไทเป |  |  | การสวนสนามของกองทัพเป็นครั้งสุดท้ายในยุคที่เจี่ยง จิงกั๋วดำรงตำแหน่งประธานาธิบดี. จัดขึ้นในวันที่ 11 ตุลาคม, ภายหลังจากวันชาติเพียงวันเดียว. |
| ค.ศ. 1988 | 光武演習 | หลี่ เติงฮุย | ไทเป | Chen Tingchong | 13,166 |  |
| ค.ศ. 1991 | 華統演習 | หลี่ เติงฮุย | ไทเป | Ro Wenshan | 12,566 | สาธารณรัฐจีนก่อตั้งครบรอบ 80 ปี. |
| ค.ศ. 2007 | 同慶操演 | เฉิน สุยเปี่ยน | ไทเป | Wu Sihuai | 3,000 | มีการแสดงแสงยานุภาพทางทหาร, และ ไม่มีการสวนสนามของกองทัพ |
| ค.ศ. 2011 |  | หม่า อิงจิ่ว | ไทเป |  | 1,000+ | สาธารณรัฐจีนก่อตั้งครบรอบ 1 ศตวรรษ (100 ปี) ก่อนเริ่มพิธี มีการแสดงกระโดดร่มจากเหล่าทหารพลร่มของกองทัพบกไต้หวัน จำนวน 12 นาย. จำนวนทหารเข้าพิธี 1,000+ นาย, เครื่องบิน 71 ลำ และ ยานยนต์ทหาร 168 คัน. ขบวนสวนสนามเดินเท้าจัดจาก วงดุริยางค์สามเหล่าทัพ และ กองทหารเกียรติยศสาธารณรัฐจีน. |
| ค.ศ. 2016 |  | ไช่ อิงเหวิน | ไทเป |  |  |  |
การเปลี่ยนแปลง

ตลอดช่วงสมัยประธานาธิบดี เจียง ไคเชก ได้มีการตรวจพลสวนสนาม ก่อนการเรื่มสวนสนาม จนถึงปี ค.ศ. 1964
นับตั้งแต่ ค.ศ. 1975 กองทหารเกียรติยศสวนสนามปิดท้ายขบวนก่อนเข้ารับโอวาทจากประธานาธิบดี ซึ่งก่อนหน้านั้นกองทหารเกียรติยศสวนสนามเปิดขบวน
มิไรเซ็นไต ไทม์เรนเจอร์ VS โกโกไฟว์

มิไรเซ็นไต ไทม์เรนเจอร์ VS โกโกไฟว์ (ญี่ปุ่น: 未来戦隊タイムレンジャーVSゴーゴーファイブ; โรมาจิ: Mirai Sentai Taimurenjā tai GōGō Faibu) เป็นออริจินอลวิดีโอจาก ขบวนการอนาคต ไทม์เรนเจอร์ วางจำหน่ายและเผยแพร่เมื่อวันที่ 9 มีนาคม ค.ศ. 2001 ความยาว 42 นาที
ภาพรวม

เป็นออริจินอลวิดีโอจากละครชุดโทรทัศน์ ขบวนการอนาคต ไทม์เรนเจอร์ และ ขบวนการกู้ภัย โกโกไฟว์ และเป็นผลงานครอสโอเวอร์เรื่องที่ 6 ของ ซูเปอร์เซ็นไต วีซินีม่า โดยไทม์เรนเจอร์เป็นผลงานที่ปรากฏแค่เรื่องเดียวของ ซูเปอร์เซ็นไต VS ซีรีส์
ในเรื่องนี้ 2 ขบวนการได้เดินทางย้อนเวลากลับไปในยุคดึกดำบรรพ์, ยุคเอโดะ และยุคบุกเบิกตะวันตก นอกจากนี้ ปิแอร์ ฝ่ายศัตรูจากโกโกไฟว์ก็ปรากฏตัวขึ้นอีกครั้งเช่นกัน และในตอนท้ายของเนื้อเรื่องหลักของโกโกไฟว์ เบย์แอเรีย 55 ถูกคลื่นยักษ์สึนามิที่แกรนดีนสร้างขึ้นจมอยู่ใต้น้ำและวิกตอรี่โรโบ ถูกทำลาย แต่ในเรื่องนี้ได้ปรากฏตัวอีกครั้งโดยเรียกจากช่วงเวลาในปี ค.ศ. 1999 ซึ่งยังใช้งานอยู่ นอกจากนี้ยังมีท่าไม้ตายพิเศษที่ร่วมกับไทม์โรโบและวีเร็กซ์ ชื่อว่า เพลชเชอร์โพรมิแนนซ์ เข้ามาด้วย
อย่างไรก็ตามเรื่องนี้สื่อรูปแบบแผ่นได้เปลี่ยนจากเลเซอร์ดิสก์เป็นดีวีดี แทน หลังจากที่ โจริคิเซ็นไต โอเรนเจอร์ โอเร VS คาคุเรนเจอร์ ถึง คิวคิวเซ็นไต โกโกไฟว์ VS กิงกะแมน ได้ถูกผลิตในรูปแบบดีวีดีเมื่อวันที่ 21 มกราคม ค.ศ. 2001 ที่ผ่านมา
สื่อถูกที่วางจำหน่าย

รูปแบบม้วนวิดีโอVHS และ แผ่นดีวีดี ในรูปแบบวิดีโอและสำหรับเช่า เปิดให้เช่าเมื่อวันที่ 9 มีนาคม ค.ศ. 2001 ต่อมาเมื่อวันที่ 21 กรกฏาคมได้ทำรูปแบบวิดีโอสำหรับขาย
รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray BOX 1996‐2005 วางจำหน่ายเมื่อวันที่ 23 มีนาคม ค.ศ. 2016
รูปแบบแผ่นบลูเรย์ จากชุด ซูเปอร์เซ็นไต V CINEMA&THE MOVIE Blu-ray 1996‐1998 วางจำหน่ายเมื่อวันที่ 6 กุมภาพันธ์ ค.ศ. 2019
ฟังก์ชันการบริโภค

กราฟของฟังก์ชั่นการบริโภคโดยที่ a คือการบริโภคแบบอิสระ (ได้รับผลกระทบจากอัตราดอกเบี้ย ความคาดหวังของผู้บริโภค ฯลฯ ) b คือความโน้มเอียงหน่วยสุดท้ายที่จะบริโภคและ Yd เป็นรายได้ที่จับจ่ายได้
ในเศรษฐศาสตร์ ฟังก์ชั่นการบริโภคอธิบายความสัมพันธ์ระหว่างการบริโภคและรายได้ที่จับจ่ายได้   โดยแนวคิดนี้เชื่อกันว่าได้รับการเสนอในเศรษฐศาสตร์มหภาค โดยจอห์น เมย์นาร์ด เคนส์ ในปี 1936 ซึ่งใช้มันเพื่อพัฒนาแนวคิดตัวทวีของการใช้จ่ายภาครัฐ
รายละเอียด

รูปแบบที่ง่ายที่สุดคือ ฟังก์ชั่นการใช้แบบเส้นตรง ที่ใช้บ่อยในแบบจำลองของเคนส์:
C=a+b\times Y_{d}
โดยที่  aคือ การบริโภคอิสระ ที่เป็นอิสระจากรายได้ที่จับจ่ายได้ นั่นคือการบริโภคเมื่อรายได้เป็นศูนย์ พจน์  b\times Y_{d} คือ การบริโภคเหนี่ยวนำ ที่ได้รับอิทธิพลจากระดับรายได้ของเศรษฐกิจ ฟังก์ชันสมมติสำหรับข้อสมมติฐานที่ว่าไม่มี สหสัมพันธ์และความเกี่ยวเนื่อง ระหว่าง  Y_{d} และ C, และทั้งนี้ความสัมพันธ์ดังกล่าวสามารถแสดงได้โดยสมการปฏิสัมพันธ์บน ระบบพิกัดคาร์ทีเซียน.
พารามิเตอร์  b รู้จักกันในนาม ความโน้มเอียงหน่วยสุดท้ายที่จะบริโภค หรือการเพิ่มขึ้นของการบริโภคอันเนื่องมาจากการเพิ่มขึ้นเล็กน้อยในรายได้ที่จับจ่ายได้ เนื่องจาก   \partial C/\partial Y_{d}=b. ในเชิงเรขาคณิต,  b คือ ความชัน ของฟังก์ชันการบริโภค หนึ่งในข้อสมมติฐานหลักของ เศรษฐศาสตร์แบบเคนส์ คือพารามิเตอร์นี้เป็นบวกแต่มีค่าต่ำกว่าหนึ่ง หรือก็คือ  b\in (0,1).
เคนส์ยังอธิบายถึงแนวโน้มของความโน้มเอียงหน่วยสุดท้ายในการบริโภคว่าจะลดลงเมื่อรายได้เพิ่มขึ้น หรือก็คือ  \partial ^{2}C/\partial Y_{d}^{2}<0. ถ้าข้อสมมติฐานนี้ได้ถูกใช้ มันจะนำไปสู่ฟังก์ชันการบริโภคที่ไม่เป็นเส้นตรงและมีความชันลดลงเรื่อยๆ ทฤษฎีใหม่ๆ ที่เกี่ยวกับรูปของฟังก์ชันการบริโภคประกอบไปด้วยการใช้จ่ายเพื่อการบริโภคเชิงสัมพัทธ์ของ เจมส์ ดูว์เซนเบอร์รี่(1949) สมมติฐานวัฏจักรชีวิต ของ ฟรังโก โมดิจานี่ และริชาร์ด บรัมเบิร์ก (1954) และสมมติฐานรายได้ถาวร ของ มิลตัน ฟรีดแมน (1957)
ผลงานทางทฤษฎีใหม่ ๆ บางภายหลังงานของดูว์เซนเบอร์รี่ และอิงจากเศรษฐศาสตร์พฤติกรรมเสนอว่าหลักทางพฤติกรรมจำนวนหนึ่งสามารถนำมาใช้เป็นรากฐานทางเศรษฐศาสตร์จุลภาคสำหรับฟังก์ชั่นการบริโภคมวลรวมเชิงพฤติกรรมได้
เชิงอรรถ

↑  Algebraically, this means  C=f(Y_{d}) where  f\colon \mathbb {R} ^{+}\to \mathbb {R} ^{+} is a function that maps levels of disposable income  Y_{d}—income after government intervention, such as taxes or transfer payments—into levels of consumption  C.
รัฐเลกอส

| Lagos State Ìpínlẹ̀ Èkó  (โยรูบา) |
| --- | --- |
รัฐ
   ตรา
สถานที่ตั้งของรัฐเลกอสในไนจีเรีย
พิกัด: 6°35′N 3°45′E﻿ / ﻿6.583°N 3.750°E﻿ / 6.583; 3.750
ประเทศ:  ไนจีเรีย
วันที่ก่อตั้ง: 27 พฤษภาคม 1967
เมืองเอก: อิเคยา
จำนวน LGAs: 20
การปกครอง
 • Governor: Akinwunmi Ambode (APC)
 • Deputy Governor: Oluranti Adebule (APC)
 • Senators: Oluremi Tinubu (APC) Solomon Olamilekan Adeola (APC) Gbenga Bareehu Ashafa (APC)
 • Representatives: List
 • Chief Judge: Opeyemi Oke
พื้นที่
 • ทั้งหมด: 3,577 ตร.กม. (1,381 ตร.ไมล์)
ประชากร (2006 census)
 • ทั้งหมด: 9,113,605 คน
 • ประมาณ (2012 by LASG): 17,552,940 คน
 • อันดับ: ที่ 2 จาก 36
 • ความหนาแน่น: 2,500 คน/ตร.กม. (6,600 คน/ตร.ไมล์)
GDP
 • ปี: 2014
 • รวม: $91 billion
 • ต่อประชากร: $4,333
เขตเวลา: UTC+01 (WAT)
รหัส ISO 3166: NG-LA
HDI (2016): 0.652 · 1st of 36
เว็บไซต์: lagosstate.gov.ng
เลกอส (บางครั้งเรียกว่า รัฐเลกอส เพื่อแยกความแตกต่างจากเขตมหานครเลกอส) เป็นรัฐในเขตภูมิรัฐศาสตร์ตะวันตกเฉียงใต้ของไนจีเรีย มีพื้นที่น้อยที่สุดในบรรดารัฐทั้ง 36 รัฐของไนจีเรีย แต่เป็นรัฐที่มีความสำคัญทางเศรษฐกิจมากที่สุดของประเทศ เป็นที่ตั้งของเลกอสซึ่งเป็นเขตเมืองที่ใหญ่ที่สุดของประเทศ เป็นศูนย์กลางทางการเงินที่สำคัญและมีขนาดเศรษฐกิจใหญ่ที่สุดเป็นอันดับห้าในแอฟริกาหากนับเป็นประเทศ
จำนวนประชากรที่แท้จริงเป็นที่ขัดแย้งกันระหว่างจำนวนจากสำมะโนประชากรทางการของไนจีเรียใน พ.ศ. 2549 กับจำนวนที่สูงกว่ามากซึ่งรัฐบาลรัฐเลกอสกล่าวอ้าง
ย่านาง

| ย่านาง |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Ranunculales
วงศ์:: Menispermaceae
สกุล:: Tiliacora
สปีชีส์:: T.  triandra
ชื่อทวินาม
Tiliacora triandra (Colebr.) Diels

ย่านาง หรือ ย่านางขาว (ชื่อวิทยาศาสตร์: Tiliacora triandra) เป็นไม้เลื้อยมีเนื้อไม้ในวงศ์ Menispermaceae เถากลม เหนียว เมื่ออ่อนมีสีเขียว แก่แล้วเป็นสีเทา ใช้ลำต้นเลื้อยพันต้นอื่น ใบเดี่ยว ดอกช่อแบบแตกแขนง ผิวเกลี้ยงเป็นมันสีเขียว สุกเป็นสีส้มอมแดง เมล็ดแข็งเพียงเมล็ดเดียวสามารถนำมาปลูกได้  อาหารไทยอีสานและอาหารลาวใช้ใบย่านางเป็นส่วนผสมในแกงลาว ใช้ทำเครื่องดื่ม ในเวียดนามใช้ทำเยลลี
สรรพคุณของใบย่านาง
1.เพิ่มความแข็งแรงให้ร่างกาย
2.ลดความอ่อนเพลีย
3.ป้องกันมะเร็ง
4.บำรุงผิวพรรณ
5.เป็นยาอายุวัฒนะ
6.บำรุงอวัยวะภายใน
การดูแลรักษา
รดน้ำต้นไม้ ช่วงเช้าและเย็น
เยลลี่ที่เรียก "Sương sâm" ในเวียดนาม ใส่ใบย่านางด้วย
แหล่งข้อมูลอื่น

Yanang page เก็บถาวร 2007-03-11 ที่ เวย์แบ็กแมชชีน
Yanang page เก็บถาวร 2009-12-07 ที่ เวย์แบ็กแมชชีน
Tiliacora triandra page เก็บถาวร 2016-03-03 ที่ เวย์แบ็กแมชชีน (เวียดนาม)
ภาพแบบอันตรกิริยา

พอล เอเดรียน มัวริซ ดิแรก (Paul Adrien Maurice Dirac; 8 สิงหาคม 2445 -20 ตุลาคม 2527) นักฟิสิกส์ทฤษฎีชาวอังกฤษ
ภาพแบบอันตรกิริยา (Interaction picture) หรือภาพแบบดิแรก (Dirac picture) อยู่ตรงกลางระหว่างภาพแบบชเรอดิงเงอร์ (Schrodinger picture) และภาพแบบไฮเซนเบอร์ก (Heisenberg picture) คือทั้งเวกเตอร์สถานะ (state vector) และตัวดำเนินการ (operator) ขึ้นกับเวลาทั้งคู่  ภาพแบบอันตรกิริยามีประโยชน์ในการจัดการกับฟังก์ชันคลื่นที่เปลี่ยนแปลงและข้อมูลผู้สังเกตได้ (observables) เนื่องจากอันตรกิริยา  โดยตัวดำเนินการและเวกเตอร์สถานะในภาพแบบอันตรกิริยานี้เกี่ยวข้องกับการเปลี่ยนของเบซิส (chang of basis) เช่นเดียวกับตัวดำเนินการและเวกเตอร์สถานะในภาพแบบชเรอดิงเงอร์
ฮามิลโทเนียนในภาพแบบอันตรกิริยาถูกแยกออกเป็น 2 เทอม ดังนี้
เมื่อ H0,s เป็นฮามิลโทเนียนของระบบที่ไม่ถูกรบกวน (ไม่มีอันตรกิริยา) และ H1,s เป็นฮามิลโทเนียนของระบบที่ถูกรบกวน (มีอันตรกิริยา)
เวกเตอร์สถานะ (state vector)

นิยามของเวกเตอร์สถานะในภาพแบบอันตรกิริยาเขียนได้ ดังนี้
เมื่อ |ψS(t)〉คือเวกเตอร์สถานะในภาพแบบชเรอดิงเงอร์
ตัวดำเนินการ (operators)

นิยามของตัวดำเนินการในภาพแบบอันตรกิริยาเขียนได้ ดังนี้
โดยปกติแล้ว AS(t) จะไม่ขึ้นกับ t และสามารถเขียนได้ในรูป AS แต่จะขึ้นกับ t เมื่อตัวดำเนินการ "ขึ้นกับเวลาอย่างชัดแจ้ง (explicit time dependent)"
ตัวดำเนินการ (operators) > ตัวดำเนินการ ฮามิลโทเนียน (Hamiltonian operator)

สำหรับตัวดำเนินการฮามิลโทเนียนที่ไม่ถูกรบกวนที่ไม่ขึ้นกับเวลา H0 ในภาพแบบอันตรกิริยาเขียนได้ในลักษณะเดียวกับฮามิลโทเนียนในภาพแบบชเรอดิงเงอร์
สำหรับตัวดำเนินการฮามิลโทเนียนที่ถูกรบกวน  H1  ในภาพแบบอันตรกิริยาเขียนได้ ดังนี้
เมื่อฮามิลโทเนียนที่ถูกรบกวนกลายเป็นฮามิลโทเนียนที่ขึ้นกับเวลา เว้นเสียแต่ว่า  [H1,S, H0,S] = 0
วิวัฒนาการเชิงเวลา (Time-evolution) > วิวัฒนาการเชิงเวลาของสถานะ (Time-evolution of states)

การแปลงสมการชเรอดิงเงอร์ในภาพแบบอันตรกิริยาได้
วิวัฒนาการเชิงเวลา (Time-evolution) > วิวัฒนาการเชิงเวลาของตัวดำเนินการ (Time-evolution of operators)

ถ้าตัวดำเนินการ AS ไม่ขึ้นกับเวลา จะสอดคล้องกับวิวัฒนาการเชิงเวลา AI(t) ได้
ในภาพแบบอันตรกิริยา ตัวดำเนินการขึ้นกับเวลาเช่นเดียวกับในภาพแบบไฮเซนเบอร์ก มีฮามิลโทเนียนเป็น H' = H0
ตารางเปรียบเทียบสถานะเคตและข้อมูลสังเกตได้ในภาพแบบต่างๆ

สำหรับฮามิลโทเนียนที่ไม่ขึ้นกับเวลา HS
| 0 | 1 | 2 | 3 |
| --- | --- | --- | --- |
Evolution: Picture
| of: | ภาพแบบไฮเซนเบอร์ก (Heisenberg picture) | ภาพแบบอันตรกิริยา (Interaction) | ภาพแบบชเรอดิงเงอร์ (Schrödinger picture) |
| สถานะเคต (Ket state) | constant |  |\psi _{I}(t)\rangle =e^{iH_{0,S}~t/\hbar }|\psi _{S}(t)\rangle  |  |\psi _{S}(t)\rangle =e^{-iH_{S}~t/\hbar }|\psi _{S}(0)\rangle  |
| ข้อมูลสังเกตได้ (Observable) |  A_{H}(t)=e^{iH_{S}~t/\hbar }A_{S}e^{-iH_{S}~t/\hbar } |  A_{I}(t)=e^{iH_{0,S}~t/\hbar }A_{S}e^{-iH_{0,S}~t/\hbar } | constant |
ยาจิโยะ (จังหวัดชิบะ)

| ยาจิโยะ 八千代市 |
| --- | --- |
นคร
   ธง Emblem
ตำแหน่งเมืองยาจิโยะในจังหวัดชิบะ
ยาจิโยะ 
พิกัด: 35°43′N 140°06′E﻿ / ﻿35.717°N 140.100°E﻿ / 35.717; 140.100
ประเทศ: ญี่ปุ่น
ภูมิภาค: คันโต
จังหวัด: ชิบะ
การปกครอง
 • นายกเทศมนตรี: โทชิโระ โทโยดะ (ตั้งแต่เดือนธันวาคม พ.ศ. 2546)
พื้นที่
 • ทั้งหมด: 51.27 ตร.กม. (19.80 ตร.ไมล์)
ประชากร (August 2011)
 • ทั้งหมด: 193,262 คน
 • ความหนาแน่น: 3,769 คน/ตร.กม. (9,760 คน/ตร.ไมล์)
เขตเวลา: UTC+9 (Japan Standard Time)
-Tree: Azalea
- Flower: กุหลาบ
Phone number: 047-483-1151
Address: 312-5, Ōwadashinden, Yachiyo-shi, Chiba-ken 276-8501
เว็บไซต์: เว็บไซต์ทางการ
ยาจิโยะ (ญี่ปุ่น: 八千代市; โรมาจิ: Yachiyo-shi) เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 51.27 ตารางกิโลเมตร ในเดือนสิงหาคม พ.ศ. 2554 มีจำนวนประชากร 193,262 คน
ชุมชนใกล้เคียง

เขตฮานามิงาวะ เมืองชิบะ
เมืองฟูนาบาชิ
เมืองซากูระ
เมืองอินไซ
เมืองชิโรอิ
เมืองนาราชิโนะ
แหล่งข้อมูลอื่น

เว็บไซต์ทางการ
ยาจิมาตะ

| ยาจิมาตะ 八街市 |
| --- | --- |
นคร
ศาลาว่าการนครยาจิมาตะ
ที่ตั้งของยาจิมาตะ (เน้นสีชมพู) ในจังหวัดชิบะ
ยาจิมาตะ 
พิกัด: 35°40′N 140°19′E﻿ / ﻿35.667°N 140.317°E﻿ / 35.667; 140.317
ประเทศ: ญี่ปุ่น
ภูมิภาค: คันโต
จังหวัด: ชิบะ
การปกครอง
 • นายกเทศมนตรี: ชินจิ คิตามูระ (ตั้งแต่เดือนธันวาคม พ.ศ. 2553)
พื้นที่
 • ทั้งหมด: 74.87 ตร.กม. (28.91 ตร.ไมล์)
ประชากร (กุมภาพันธ์ พ.ศ. 2554)
 • ทั้งหมด: 73,118 คน
 • ความหนาแน่น: 977 คน/ตร.กม. (2,530 คน/ตร.ไมล์)
เขตเวลา: UTC+9 (Japan Standard Time)
-Tree: Osmanthus fragrans
Phone number: 043-443-1111
Address: 35-29 Yachimata Ho, Yachimata-shi, Chiba-ken 289-1192
เว็บไซต์: ยาจิมาตะ
ยาจิมาตะ (ญี่ปุ่น: 八街市; โรมาจิ: Yachimata-shi) เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 74.87 ตารางกิโลเมตร ในปี 2011 มีจำนวนประชากร 73,118 คน
ภูมิศาสตร์

ยาจิมาตะตั้งอยู่ทางตอนเหนือของจังหวัดชิบะ มีอาณาเขตติดต่อกับเทศบาลใกล้เคียง ดังนี้
นครชิบะ
นครซากูระ
นครโทมิซาโตะ
นครซัมมุ
นครโทงาเนะ
เมืองชิซูอิ
แหล่งข้อมูลอื่น

เว็บไซต์ทางการ
ภาษาในประเทศอินโดนีเซีย

ในประเทศอินโดนีเซียมีภาษาที่มีผู้ใช้งานมากกว่า 700 ภาษา ซึ่งมีจำนวนประมาณ 10% ของภาษาบนโลกทั้งหมด ทำให้เป็นประเทศที่มีความหลากหลายทางภาษามากเป็นอันดับสองของโลก เป็นรองเพียงปาปัวนิวกินี ภาษาส่วนใหญ่อยู่ในตระกูลภาษาออสโตรนีเซียน ส่วนในอินโดนีเซียตะวันออกมีผู้พูดภาษากลุ่มปาปัวมากกว่า 270 ภาษา
ภาษาในประเทศอินโดนีเซียแบ่งออกเป็น 9 หมวดหมู่: ภาษาประจำชาติ, ภาษาพื้นเมือง, ภาษากลางของภูมิภาค, ภาษาต่างชาติและเพิ่มเติม, ภาษามรดก, ภาษาในขอบเขตทางศาสนา, ภาษาอังกฤษในฐานะภาษากลาง และภาษามือ
ภาษาประจำชาติ

ภาษาทางการของอินโดนีเซียคือภาษาอินโดนีเซีย ซึ่งเป็นภาษามลายูรูปแบบมาตรฐาน ทำหน้าที่เป็นภาษากลางในหมู่เกาะ คำศัพท์ในภาษาอินโดนีเซียมีคำยืมจากภาษาประจำภูมิภาคของอินโดนีเซียจำนวนมาก เช่น ภาษาชวา, ซุนดา และมีนังกาเบา เช่นเดียวกันกับภาษาดัตช์, สันสกฤต, โปรตุเกส, อาหรับ และล่าสุดคือภาษาอังกฤษ 
โดยหลักภาษาอินโดนีเซียใช้กันเป็นพื้นฐานในวงการพาณิชย์ การบริหาร การศึกษา และสื่อ ทำให้ชาวอินโดนีเซียเกือบทั้งหมดสามารถใช้ภาษาอินโดนีเซียในระดับความชำนาญที่ต่างกัน ชาวอินโดนีเซียส่วนใหญ่พูดได้หลายภาษา เช่น ภาษาชวาเป็นภาษาแม่ สิ่งนี้ทำให้ภาวะหลายภาษา (multilingualism) เป็นสิ่งที่พบได้ทั่วไปในประเทศนี้
ภาษาใกล้สูญ

มีภาษาที่มีผู้พูดทั่วกลุ่มเกาะอินโดนีเซียถึง 726 ภาษาใน ค.ศ. 2009 (ลดลงจาก 742 ถาษาใน ค.ศ. 2007) โดยจังหวัดปาปัวที่ติดกับปาปัวนิวกินีมีภาษามากที่สุดในประเทศ ตามข้อมูลจาก Ethnologue (อดีตมีชื่อว่า Summer Institute of Linguistics) มี 63 ภาษาที่กำลังสูญหาย (อยู่ในแผนภูมิแท่งสีแดง)
ภาษามือ

มีผู้ใช้งานภาษามือทั่วประเทศอย่างน้อย 2.5 ล้านคน แม้ว่ารายงานทางการระบุไว้ที่น้อยกว่า 50,000 คนก็ตาม ผู้ใช้ภาษามือมักถูกเยาะเย้ยและประณาม
ภาษามืออินโดนีเซีย
ภาษามือยกยาการ์ตา
ภาษามือจาการ์ตา
ภาษากาตา โกโลก
ระบบการเขียน

โดยทั่วไป ภาษาในประเทศอินโดนีเซียไม่มีระบบอักษรของตนเอง แต่ใช้อักษรที่ดัดแปลงจากภาษาอื่น เช่น ทมิฬ, อาหรับ และละติน ภาษามลายูมีประวัติในภาษาเขียนมายาวนาน และมีการเขียนเป็นอักษรพราหมี, อาหรับ และละติน ภาษาชวาเขียนด้วยอักษรปัลลวะจากอินเดียใต้ และอักษรแบบอื่น ๆ (มัชื่อว่าอักษรกาวีและอักษรชวา) ในอักษรอาหรับมีชื่อว่า เปโกน ซึ่งไว้ระบุเสียงภาษาชวา และในอักษรละติน
อักษรจีนเป็นอักษรที่ไม่เคยใช้งานในภาษาในประเทศอินโดนีเซีย ถึงแม้ว่าจะมีการระบุชื่อสถานที่ ชื่อบุคคล และชื่อสินค้าอินโดนีเซียในรายงานและประวัติศาสตร์ของราชสำนักจีนก็ตาม
แหล่งข้อมูลอื่น

Graph of Indonesian ethnolinguistics
Linguistic maps of Indonesia
How many people speak Indonesian?
พระยาสิงห์เสนี (สอาด สิงหเสนี)

| พระยาสิงห์เสนี (สอาด สิงหเสนี) |
| --- | --- |

อัครราชทูตสยาม ณ กรุงลอนดอน
ดำรงตำแหน่ง พ.ศ. 2442 – พ.ศ. 2445
กษัตริย์: พระบาทสมเด็จพระจุลจอมเกล้าเจ้าอยู่หัว  พระบาทสมเด็จพระมงกุฎเกล้าเจ้าอยู่หัว
ก่อนหน้า: เจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล)
ถัดไป: พระยาวิสูตรโกษา (ฟัก สาณะเสน)
 
ข้อมูลส่วนบุคคล
เกิด: 7 ตุลาคม พ.ศ. 2402
เสียชีวิต: 16 กุมภาพันธ์ พ.ศ. 2474 (71 ปี 132 วัน)
ศาสนา: พุทธ
คู่สมรส: คุณหญิงหงษ์ สิงหเสนี
บุพการี: พระยาเพ็ชรชฎา (ดิศ สิงหเสนี) (บิดา) คุณหญิงนุ่ม (มารดา)
ยศที่ได้รับการแต่งตั้ง
สังกัด: กองทัพบกไทย
ยศ:  พลตรี
บังคับบัญชา:  กองทัพบก

นายพลตรี พระยาสิงห์เสนี นามเดิม สอาด สกุลสิงหเสนี เป็นขุนนางชาวสยาม ผู้ดำรงตำแหน่งสำคัญหลายตำแหน่ง เช่น องคมนตรี อัครราชทูต เจ้ากรมคลังแสงสรรพาวุธ เป็นต้น
ประวัติ

พระยาสิงห์เสนี มีนามเดิมว่าสอาด เกิดเมื่อวันศุกร์ขึ้น 11 ค่ำ เดือน 11 ปีมะแม ตรงกับวันที่ 7 ตุลาคม พ.ศ. 2402 เป็นบุตรคนที่ 4 ของพระยาเพ็ชรชฎา (ดิศ สิงหเสนี) กับคุณหญิงนุ่ม ถึงปี พ.ศ. 2411 พระอินทรเทพ (ทับ ทรรพนันทน์) ขณะมีบรรดาศักดิ์เป็นหลวงสิทธิ์นายเวร ได้พาไปถวายตัวเป็นมหาดเล็กไล่กา
พ.ศ. 2423 ได้ลาอุปสมบท ณ วัดโสมนัสราชวรวิหาร โดยมีสมเด็จพระวันรัตน์ (ทับ พุทฺธสิริ) เป็นพระอุปัชฌาย์ พระวรวงศ์เธอ พระองค์เจ้าพระอรุณนิภาคุณากร และสมเด็จพระพุฒาจารย์ (เขียว จนฺทสิริ) เป็นคู่พระกรรมวาจาจารย์ บวชอยู่ 9 เดือนจึงลาสิกขาบท แล้วกลับไปรับราชการ
เดือนสิงหาคม พ.ศ. 2426 ย้ายไปดำรงตำแหน่งผู้ช่วยทูตฝ่ายทหารเหล่าทัพประจำกรุงปารีส ต่อมาได้เยือนหลายประเทศและเข้าเฝ้าประมุขรัฐหลายท่าน เช่น สมเด็จพระราชินีนาถวิกตอเรียในระหว่างพระราชพิธีกาญจนาภิเษก สมเด็จพระเจ้าออสการ์ที่ 2 แห่งสวีเดน ประธานาธิบดีโกรเวอร์ คลีฟแลนด์ และจักรพรรดิเมจิ
เมื่อกลับมารับราชการในสยาม ท่านได้รับแต่งตั้งเป็นข้าหลวงเทศาภิบาลมณฑลนครราชสีมา ได้ถวายบังคมลาไปรับราชการในวันที่ 30 เมษายน พ.ศ. 2437
วันที่ 9 มกราคม พ.ศ. 2439 ได้รับแต่งตั้งเป็นองคมนตรี พ.ศ. 2442-2445 ไปดำรงตำแหน่งอัครราชทูตประจำกรุงลอนดอน พ.ศ. 2443-พ.ศ. 2444 เป็นอัครราชทูตประจำกรุงวอชิงตัน ดี.ซี. แล้วกลับสยามในปี พ.ศ. 2445
ในปี พ.ศ. 2446 ได้ดำรงตำแหน่งปลัดทูลฉลองกระทรวงกลาโหม เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต ท่านได้เข้าพิธีถือน้ำและรับแต่งตั้งเป็นองคมนตรี ณ พระอุโบสถวัดพระศรีรัตนศาสดาราม ในวันที่ 24 ตุลาคม พ.ศ. 2453 พ.ศ. 2453 เป็นเจ้ากรมคลังแสงสรรพาวุธ และในปี พ.ศ. 2455 เป็นผู้ช่วยสมุหราชองครักษ์ ถึง พ.ศ. 2456 จึงเกษียณจากราชการ
ลำดับบรรดาศักดิ์

10 พฤศจิกายน พ.ศ. 2430 ได้รับพระราชทานสัญญาบัตรเป็น หลวงสาสตราธิกรณฤทธิ์ ถือศักดินา 800
5 กันยายน พ.ศ. 2434 เลื่อนเป็น พระประสิทธิ์ศัลการ ถือศักดินา 1000
4 เมษายน พ.ศ. 2437 เลื่อนเป็น พระยาประสิทธิ์ศัลการ ถือศักดินา 1,500
2 มกราคม พ.ศ. 2460 เลื่อนเป็น พระยาสิงห์เสนี ศรีสยาเมนทรสวามิภักดิ์ ถือศักดินา 1,500
ยศ

16 มิถุนายน พ.ศ. 2432 พันตรี
ตำแหน่ง

11 ตุลาคม 2455 – ราชองครักษ์เวร
6 กุมภาพันธ์ 2455 – ผู้ช่วยสมุหราชองครักษ์
11 มกราคม 2456 – ออกจากประจำการ
ครอบครัว

พระยาสิงห์เสนี มีบุตรธิดา 3 คนกับคุณหญิงหงษ์ สิงหเสนี (ธิดาของพระยาประชาชีพบริบาล (เหม สิงหเสนี) กับคุณหญิงเกด) ได้แก่
พระยานครราชเสนี (สหัด สิงหเสนี)
คุณหญิงเนื่อง บุรีนวราษฐ์ ภริยาพระยาบุรีนวราษฐ์ (ชวน สิงหเสนี)
นางสาวสนิท สิงหเสนี (หม่อมสนิท กาญจนวิชัย ณ อยุธยา) หม่อมในหม่อมเจ้ารัตโนภาษ กาญจนวิชัย พระโอรสในพระราชวรวงศ์เธอ กรมหมื่นชาญไชยบวรยศ
และมีบุตรธิดากับอนุภรรยาอีกหลายคน ได้แก่
หลวงศรีสิงหนาท (วาด สิงหเสนี)
หลวงวิเศษพจนการ (เตี้ยม สิงหเสนี)
นายนิน สิงหเสนี
นายโชติ สิงหเสนี
เด็กหญิงสุภาพ สิงหเสนี
เด็กหญิงปิ๋ว สิงหเสนี
อนิจกรรม

พระยาสิงห์เสนี ป่วยด้วยโรคไข้หวัดใหญ่และปอดอักเสบมาตั้งแต่วันที่ 8 กุมภาพันธ์ พ.ศ. 2474 นายแพทย์ หลวงประกิตเวชศักดิ์ และนายแพทย์ พระสุนทโรสถ จากโรงพยาบาลจุฬาลงกรณ์ ช่วยกันรักษา แต่อาการยังทรุดลงเนื่องจากท่านชราภาพ จนถึงแก่อนิจกรรมเมื่อวันที่ 16 กุมภาพันธ์ พ.ศ. 2474 ได้รับพระราชทานโกศโถประกอบศพ ชั้นรองโกศ 2 ชั้น ฉัตรเบญจาตั้ง 4 คัน เป็นเกียรติยศ และได้รับพระราชทานเพลิงศพเมื่อวันที่ 11 เมษายน พ.ศ. 2475 เวลา 17:30 น. ณ วัดเทพศิรินทราวาสราชวรวิหาร
เกียรติยศ > เครื่องยศ

พระยาสิงห์เสนี (สอาด สิงหเสนี) ได้รับพระราชทานเครื่องยศ ดังนี้
โต๊ะทอง
กาทอง
พานทองคำ
คนโฑทองคำ
กระโถนทองคำ
เกียรติยศ > เครื่องราชอิสริยาภรณ์

พระยาสิงห์เสนี (สอาด สิงหเสนี) ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้